**Άδωνις Γεωργιάδης:** Το λιανικό εμπόριο και η βιομηχανία οι  
επόμενοι κλάδοι που θα εφαρμοστεί η Ψηφιακή Κάρτα Εργασίας  
«Το λιανικό εμπόριο και η βιομηχανία θα είναι οι επόμενοι κλάδοι που θα εφαρμοστεί η Ψηφιακή Κάρτα Εργασίας στις αρχές του 2024», δήλωσε ο υπουργός Εργασίας και Κοινωνικής Ασφάλισης, 'Αδωνις Γεωργιάδης, κατά τη διάρκεια χθεσινής επίσκεψής του σε κατάστημα αλυσίδας σούπερ μάρκετ, που εφαρμόζεται ήδη. Σύμφωνα με τον υπουργό Εργασίας, από τις αρχές του 2024, το μέτρο της Ψηφιακής Κάρτας Εργασίας θα επεκταθεί στο λιανικό εμπόριο και στη βιομηχανία, ενώ ο τελευταίος κλάδος που σχεδιάζεται να εφαρμοστεί είναι η εστίαση και ο τουρισμός. Όπως είπε ο κ. Γεωργιάδης, τις επόμενες ημέρες, αναμένεται η υπογραφή της υπουργικής απόφασης που θα θέτει το χρονοδιάγραμμα εφαρμογής της. Στη συνέχεια, θα πραγματοποιηθούν συναντήσεις με εκπροσώπους των κλάδων, για να εκδοθεί ο οδηγός για τη χρήση της για τον κάθε κλάδο ξεχωριστά, λαμβάνοντας υπ' όψιν τις εκάστοτε ιδιαιτερότητες. Μεταξύ άλλων, ο υπουργός Εργασίας διευκρίνισε ότι θα εκδοθούν επίσης οδηγοί που θα αφορούν τη χρήση της από τους εργαζόμενους οι οποίοι απασχολούνται εξ αποστάσεως (με τηλεργασία), αλλά και από όσους εργάζονται σε εξωτερικούς χώρους των επιχειρήσεων